มีชัย รับ ประเมินเวลาลต.ยากยึดโรดแม็ป ไม่ประกันรธน.ไม่ทำให้เกิดวิกฤติ
มีชัย ฤชุพันธุ์ ปธ.กรธ. ขอประชาชน พรรคการเมือง องค์อิสระเตรียมพร้อมเลือกตั้งและการเปลี่ยนแปลงต่าง ๆ ยอมรับประเมินเวลาการเลือกตั้งยาก ย้ำ ยึดโรดแม็ปรัฐบาล ไม่ขอประกัน ร่างรธน.ใหม่นี้ จะไม่ทำให้เกิดวิกฤติในอนาคต ชี้อยู่ที่ทุกคนต้องร่วมมือกัน,วันที่ 29 ธ.ค.นายมีชัย ฤชุพันธุ์ ประธานกรรมการร่างรัฐธรรมนูญ หรือ กรธ. กล่าวถึงการเตรียมความพร้อมในช่วงการเปลี่ยนผ่าน เพื่อรับมือต่อกฎหมายใหม่ ๆ โดยเชื่อว่า ที่ผ่านมาทุกคนตระหนักดีว่า การเมืองไทยไม่มีเสถียรภาพ ซึ่งอาจเกิดจากทั้งคน และระบบ รวมถึงความไม่สอดคล้องระหว่าง กฎ กติกา วัฒนธรรม และวิถีชีวิตของคนไทย ที่หลายอย่างไม่สอดคล้องกับสังคมไทย กรธ. จึงได้กำหนดกลไกใหม่ในร่างรัฐธรรมนูญ โดยขอให้ทุกคนเข้าใจว่า กรธ. ไม่ได้จงใจทำสิ่งใดสิ่งหนึ่ง ด้วยความรังเกียจพรรคการเมือง หรือ นักการเมือง แต่มุ่งมั่นให้การเมืองอยู่ในระบบที่เป็นไปเพื่อประโยชน์ของประชาชนอย่างแท้จริง และแก้ปัญหาที่มีในสังคม ที่เป็นต้นเหตุของความไม่สงบสุข ซึ่งกลไกดังกล่าวอาจเป็นเรื่องแปลกใหม่ แต่หากทุกคนทำตามกติกา ทุกคนก็จะไม่ได้รับโทษตามกฎหมาย โดยขอให้ประชาชน เตรียมความพร้อม รับรู้ต่อการเปลี่ยนแปลงของโลก โดยเฉพาะเทคโนโลยีใหม่ ๆ เพื่อให้สามารถเกิดประโยชน์ต่อตัวเอง สังคม และประเทศ และไม่เป็นคนล้าหลัง จนทำให้เกิดความเสียเปรียบ,ขณะที่พรรคการเมือง จะเกิดการเปลี่ยนแปลงที่จะทำให้พรรคการเมืองเป็นสถาบัน ที่จะให้ประชาชนมีส่วนร่วม สามารถคัดเลือกบุคคลเข้าเลือกตั้งได้ ที่ระบบใหม่ประชาชนมีสิทธิจะไม่เลือกใครเลยก็ได้ จากเดิมที่ประชาชนไม่มีทางเลือกอื่น เพราะพรรคการเมืองคำนึงความนิยมของคะแนนเสียงเป็นสำคัญ ซึ่งคราวนี้หากประชาชนไม่เลือกผู้แทนคนใด ก็ไม่สามารถลงสมัครรับเลือกตั้งซ่อมได้ ส่วนองค์กรอิสระที่ผ่านมา ขาดประสิทธิภาพและความรวดเร็วในในการทำงาน จนบั่นทอนชื่อเสียงและหน่วยงาน ดังนั้น เมื่อกลไกในร่างรัฐธรรมนูญฉบับนี้ ได้เปลี่ยนไป กลไกในกฎหมายลูกก็จะต้องเปลี่ยนแปลงตามด้วย เพื่อให้ทุกองค์กรอิสระทำงานได้อย่างรวดเร็ว โดยองค์กรอิสระต่าง ๆ ก็จะต้องปรับกลยุทธ์ในการทำงานเพื่อให้สอดคล้องกับกฎหมายประกอบรัฐธรรมนูญด้วย,นายมีชัย ยอมรับว่า ประเมินได้ยากถึงเงื่อนไขระยะเวลาการกลับเข้าสู่ระบบประชาธิปไตยของประเทศเพราะอาจต้องคำนึงถึงความพร้อมของพรรคการเมือง และคณะกรรมการการเลือกตั้ง หรือ กกต. ในการเตรียมความพร้อม เข้าสู่การเลือกตั้ง แต่ยืนยันว่า กรธ. ได้พิจารณายกร่างกฎหมายประกอบรัฐธรรมนูญ โดยยึดโรดแม็ปของรัฐบาลเป็นสำคัญ ซึ่ง กรธ. ก็ได้ยกร่างกฎหมาย กกต. และพรรคการเมืองก่อน เพื่อให้สามารถปรับตัว ให้สอดคล้องกับกฎเกณฑ์ใหม่ ๆ ในกฎหมายลูก,ทั้งนี้ ในร่างพระราชบัญญัติประกอบรัฐธรรมนูญว่าด้วยพรรคการเมือง ได้กำหนดระยะเวลา สำหรับการเตรียมความพร้อมของพรรคการเมืองไว้ 180 วัน หากพรรคกรเมืองดำเนินการได้เสร็จสิ้นก่อน ก็จะทำให้การเลือกตั้ง เกิดขึ้นได้เร็วขึ้น และจะต้องขึ้นอยู่กับความพร้อมในวันข้างหน้าด้วย ดังนั้น จึงไม่สามารถยืนยันแทนใครได้ว่า การเลือกตั้งจะเกิดขึ้นในช่วงปลายปี 2560 หรือ ต้นปี 2561 พร้อมย้ำจะต้องยึดโรดแม็ปของรัฐบาลเป็นสำคัญ และ กรธ. ก็จะต้องยกร่างกฎหมายลูกทั้ง 10 ฉบับ ให้เสร็จสิ้นภายใน 240 วัน หลังร่างรัฐธรรมนูญมีผลบังคับใช้,นอกจากนี้ ยังไม่สามารถรับประกันได้ว่า ร่างรัฐธรรมนูญฉบับนี้ จะไม่ทำให้เกิดวิกฤตการณ์ในอนาคต เพราะ จะต้องขึ้นอยู่กับประชานทุกคน ที่จะต้องร่วมมือ หันหน้าเข้าพูดคุยกันทำให้การเมืองสุขสงบ และนำความเจ็บปวดในอดีตมาเป็นบทเรียน
มีชัย ฤชุพันธุ์ ปธ.กรธ. ขอประชาชน พรรคการเมือง องค์อิสระเตรียมพร้อมเลือกตั้งและการเปลี่ยนแปลงต่าง ๆ ยอมรับประเมินเวลาการเลือกตั้งยาก ย้ำ ยึดโรดแม็ปรัฐบาล ไม่ขอประกัน ร่างรธน.ใหม่นี้ จะไม่ทำให้เกิดวิกฤติในอนาคต
รธน.,มีชัย ฤชุพันธุ์,ยึดตามโรดแม็ป,ไม่ทำให้เกิดวิกฤติ,เลือกตั้ง